ድርጊቱ በለውጥ ሂደት ላይ ባለች አገር እንደሚያጋጥም ብዙዎች ይገልጻሉ።ለውጥ እንደ ስሙ የመለወጥ ጉዳይ በመሆኑ ለውጡ ያልተመቸው፣ ቶሎም ለመቀበል የሚቸገር አካል ይኖራል።ለውጡን እንደተቃወመ የሚኖር ወገን ይኖራል።ለውጥ መቼም ለመልካምና ለብዙኃን ጥቅም ከሆነ፤መቀበልና ማስቀጠል እንጂ፤ ለማደናቀፍ መንቀሳቀስ ተገቢ አይሆንም። ከሦስት ዓመታት በላይ የቆዩትን የአገራችንን ችግሮች ለመፍታት የተያዘው መንገድም ያጋጠመው ፈተናም በለውጡ የመነካትና ተጠቃሚነትን በማጣት መነሻነት ግጭቶችን በተለያዩ አካባቢዎች መፍጠር ሥራቸው ያደረጉት ይመስላል። የአገሪቱ በለውጥ ጎዳና ላይ ስትገባ ያልተመቻቸው ወገኖች ከዚህም ከዚያም ብቅ በማለት ‘’ተነካህ’’ የሚሉትን ብሄር/ብሄረሰብ ከዚያም ወርዶ ጎሳ ይዘው ለመንቀሳቀስ ጥረዋል።ሃይማኖትን ለዚህ እኩይ ዓላማ ለማዋልም ጥረት ሲያደርጉ ይስተዋላል።
